བཞི་ནི་སྲིད་གྲོས་ཨུ་ཡོན་དང་སྲིད་གྲོས་ལས་བྱེད་པའི་དཔུང་ཁག་འཛུགས་སྐྱོང་བྱེད་རྒྱུར་དམ་འཛིན་ནན་པོ་བྱས་ཏེ་སྲིད་གྲོས་རྩ་འཛུགས་ཀྱི་རྨང་གཞི་ཟམ་མི་ཆད་པར་བརྟན་དུ་བཏང་བ།རྒྱུན་ལས་ཨུ་ལྷན་གྱིས་རང་ངོས་འཛུགས་སྐྱོང་བྱེད་པའི་ནང་ཐོག་མཐའ་བར་གསུམ་དུ་ཏང་གིས་འགོ་ཁྲིད་བྱེད་རྒྱུ་མཐའ་འཁྱོངས་དང་དེར་ཤུགས་སྣོན་བརྒྱབ་ཅིང་།སྲིད་གྲོས་ཨུ་ཡོན་དང་སྲིད་གྲོས་ལས་བྱེད་དཔུང་ཁག་འཛུགས་སྐྱོང་བྱེད་པའི་རྨང་རྩ་གཉིས་བརྟན་གྱི་འགག་རྩ་དེ་དམ་པོར་བཟུང་ཐོགསློབ་སྦྱོང་ལ་སྣང་ཆེན་དང་།བྱང་ཚད་མཐོར་གཏོང་།ནུས་པ་མཐོར་འདེགས།སྤྱོད་ཚུལ་ལེགས་གཏོང་བཅས་བྱས་ནས་སྲིད་གྲོས་ཀྱི་འགན་འཁྲི་སྒྲུབ་རྒྱུར་རྩ་འཛུགས་ཀྱི་འགན་ལེན་དང་ཤེས་ལྡན་པའི་འདེགས་སྐྱོར་བྱས་ཡོད།ཏང་ཀྲུང་དབྱང་དང་ལྗོངས་ཏང་ཨུད་ཀྱི་གཅིག་གྱུར་བཀོད་སྒྲིག་གཞིར་བཟུང་།ཏང་གི་མང་ཚོགས་ལམ་ཕྱོགས་ཀྱི་སློབ་གསོ་དང་།ནན་གསུམ་དྲང་གསུམགྱི་ཆེད་དོན་སློབ་གསོ།སློབ་སྦྱོང་གཉིས་དང་ཚད་ལོན་གཅིག་གིསློབ་སྦྱོང་སློབ་གསོ།དེ་བཞིནསྣང་ཆེན་བཞི་དང་དགའ་ཞེན་བཞིའིབརྗོད་དོན་གཙོ་བོའི་སློབ་གསོ་བཅས་ཏན་ཏིག་ངང་སྤེལ་བ་དང་།སློབ་སྦྱོང་གཉིས་དང་ཚད་ལོན་གཅིགགི་སློབ་སྦྱོང་སློབ་གསོ་རྒྱུན་རྣམ་ཅན་དང་ལམ་ལུགས་ཅན་དུ་འགྱུར་རྒྱུར་སྐུལ་སྤེལ་ཏན་ཏིག་བཏང་སྟེ་སློབ་སྦྱོང་སློབ་གསོའི་ཁྲོད་ཐོབ་པའི་གྲུབ་འབྲས་ཟམ་མི་ཆད་པར་སྲ་བརྟན་དུ་བཏང་ཐོགསྲིད་གྲོས་ཀྱི་གྲོས་མོལ་དམངས་གཙོའི་ཆབ་སྲིད་ནང་གོ་རིམ་ལྡན་པའི་ངང་ཞུགས་པའི་ལས་སྟེགས་ལ་གཅེས་འཛིན་བྱེད་པ་དང་།སྲིད་གྲོས་ལས་དོན་གྱི་འགན་འཁྲི་དང་གཟི་བརྗིད་ལ་གཅེས་འཛིན་བྱས་ཏེ་སློབ་སྦྱོང་དང་སློབ་གསོར་བརྟེན་ནས་སྲིད་གྲོས་ཀྱི་རིགས་པའི་གཞུང་ལུགས་གསར་གཏོད་དང་།ལམ་ལུགས་གསར་གཏོད།ལས་ཀ་གསར་གཏོད་བཅས་བྱེད་རྒྱུར་སྐུལ་འདེད་བཏང་ཡོད།རྒྱ་ཆེའི་ཨུ་ཡོན་དང་སྲིད་གྲོས་ལས་བྱེད་པར་མཐུན་སྒྲིལ་དང་སྣེ་ཁྲིད་ཀྱིས་ཐོག་མཐའ་བར་གསུམ་དུ་ཆབ་སྲིད་ཐད་རིག་པ་དྭངས་གསལ་དང་རྒྱལ་གཅེས་བོད་གཅེས་ཀྱི་ལངས་ཕྱོགས་བརྟན་པོ་རྒྱུན་འཁྱོངས་བྱས་པ་དང་།བོད་ལྗོངས་འདི་ཉིད་རྒྱལ་ཁབ་ཀྱིསྲུང་བཅད་གཉིས་དང་།ཁུལ་བཞི།བགྲོད་ལམ་གཅིགམདུན་ཕྱོགས་གཅིགབཅས་ཡིན་པའི་འཐབ་ཇུས་ཀྱི་ངེས་གནས་འཕྱུགས་པ་མེད་པར་ཁོང་དུ་ཆུད་པ་བྱས་ཡོད་ལ།གནས་ཚུལ་ཤེས་རྟོགས་དང་།སྲིད་དོན་གསལ་རྟོགས་དང་།གྲོས་མོལ་སྲིད་གླེང་།འབྲེལ་མཐུད་མཐུན་སྦྱོར་བཅས་བྱེད་པའི་ལམ་སྲོལ་བཙུགས་པས་བོད་ཀྱི་གཏམ་རྒྱུད་ཡག་པོ་ཤོད་པ་དང་།སྤྱི་ཚོགས་ཀྱི་དྲང་ནུས་བརྒྱུད་སྤེལ་བྱེད་པ།གོ་རིམ་ལྡན་པའི་ངང་ཆབ་སྲིད་ནང་ཞུགས་པ་བཅས་ཀྱི་ཁྲོད་སྲིད་གྲོས་རང་ཉིད་ཀྱི་ནུས་པ་འདོན་སྤེལ་ཐུབ་ཡོད།སྲིད་གྲོས་ལ་རྒྱུས་མངའ་ཡོད་པ་དང་།གྲོས་མོལ་བྱེད་ཤེས་པ།སྲིད་གླེང་བྱེད་མཁས་པ།དེ་བཞིན་སྒྲིག་ཁྲིམས་སྲུང་ཐུབ་པ་དང་།སྒྲིག་ལམ་ལ་སྣང་ཆེན།སྤྱོད་ཚུལ་ལ་དོ་སྣང་བཅས་བྱེད་པའི་བླང་བྱ་གཞིར་བཟུང་སློབ་སྦྱོང་དང་།ཞབས་ཞུ།དོ་དམ་བཅས་ལ་ཤུགས་སྣོན་དང་ལེགས་བཅོས་བྱས་ཤིང་།ལོ་ལྔའི་ནང་ཨུ་ཡོན་དང་སྲིད་གྲོས་ལས་བྱེད་པའི་སྦྱོང་བརྡར་འཛིན་གྲྭ་ཁྱོན་བསྡོམས་ཐེངས་ལྔ་གཉེར་བ་དང་དེའི་ནང་མི་ཐེངས་གྲངས་ལྷག་ཙམ་ཞུགས་ཡོད།དུས་རབས་གོང་འཕེལ་གྱི་བླང་བྱར་གཞིགས་ཏེ་ཨུ་ཡོན་གྱི་ཆབ་སྲིད་ཀྱི་གདེང་ཚོད་དང་།བརྟག་དཔྱད་ཞིབ་འཇུགམང་ཚོགས་དང་འབྲེལ་གཏུགམཉམ་ལས་མཉམ་སྒྲུབ་བཅས་བྱེད་པའི་ནུས་པ་ཆེ་རུ་བཏང་བ་དང་སྲིད་གྲོས་ལས་བྱེད་པའི་འགན་སྒྲུབ་ནུས་པ་ཆེ་རུ་བཏང་བར་བརྟེན་ཨུ་ཡོན་གྱི་གཙོ་རྐང་ནུས་པ་དང་།ཆེད་དོན་ཨུ་ལྷན་གྱི་རྨང་གཞིའི་ནུས་པ།རིགས་ཁོངས་ཀྱི་དམིགས་བསལ་ནུས་པ།ལས་ཁུངས་ཀྱི་ཞབས་ཞུ་འགན་སྲུང་ནུས་པ་བཅས་འདོན་སྤེལ་ཐུབ་ཡོད།ཚད་གཞིདངསྲོལ་ཡིགགཉིས་ལག་བསྟར་མཐའ་གཅིག་ཏུ་བྱས་ཤིང་།ལྗོངས་ཏང་ཨུད་ཀྱི་སྐོར་ཞིབ་ཀྱི་ལན་སྤྲོད་བསམ་འཆར་དང་རྩིས་བཤེར་གྱི་ལན་སྤྲོད་བསམ་འཆར་ནང་གི་བཅོས་སྒྲིག་དོན་འཁྱོལ་བྱེད་རྒྱུར་དམ་འཛིན་ཡག་པོ་བྱས་ཡོད།ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་དང་།ལྗོངས་ཏང་ཨུད་ཀྱིབསྲུང་བྱ་རྣམ་བཅུདངབླང་བྱ་ཁག་དགུདེ་བཞིན་ལག་བསྟར་ཞིབ་སྲོལ་བཅས་ལག་བསྟར་མཐའ་གཅིག་ཏུ་བྱས་པ་དང་།རྒྱུན་འཁྱོངས་ལྷོད་མེད་ཀྱིས་སྤྱོད་བཟང་སྒྲིག་ནན་ཡོང་བ་བྱས་ཏེ་ཆབ་སྲིད་ཀྱི་སྣང་ཚུལ་བཟང་པོ་ཞིག་བཏོད་ཡོད།